1

**VI. SVERT Kupa – Ifjúsági túraverseny**

vitorlás túraverseny uszonyos kishajóknak

ZAMÁRDI, 2020. augusztus 15.

**VERSENYKIÍRÁS ÉS VERSENYUTASÍTÁS**

A verseny helye és ideje: Zamárdi, 2020. augusztus 15.

A verseny célja: a balatoni sekély vízben is alkalmas uszonyos vitorlás hajózás népszerűsítése, az egészséges életmód jegyében történő sportra ösztönzés minél szélesebb körben és

egyben az 1929-ben első alkalommal megrendezett Svert Kupa hagyományának folytatása a

Zamárdi menti vizeken.

Résztvevő hajóosztályok: 420, Laser Radial Ifjúsági, Laser 4,7, 29er, Optimist, RS Feva, Összevont jolle 5 méterig, illetve - külön értékelésben - többtestű, maximum 18 láb hosszú hajók (2 csoportban értékelve: 12 lábig, és 12 láb felett).

A versenyen olyan hajók vehetnek részt, amelyek 50 centiméteres merüléssel is hajózni, vitorlázni

képesek (felhúzott svert, vagy kielsvert).

**A VERSENY RENDEZŐJE**

**Rendező szervezet**: Svert Kupa VE - 8621 Zamárdi, Aradi út

24/B tel:, 06-70- 516 5044, email: svertkupa@gmail.com, Képviselő: Mátay László

**Versenyvezető:** Mátay László

**Versenyorvos:** dr. Nánási Ákos

**Versenybíró:** Gömbös Lóránd

**VERSENYSZABÁLYOK**

A vitorlázás versenyszabályaiban meghatározott szabályok érvényesek. A 44.1 szabály oly módon változik, hogy a két fordulós büntetés helyett egy fordulós büntetést kell végezni.

**HIRDETÉSEK**

A résztvevő hajók kötelezhetők a Versenyrendezőség által meghatározott és biztosított hirdetés

viselésére.

**NEVEZÉS**

4.1. A versenyre az alábbi helyeken és időtartamokban adható le nevezés: Zamárdi, Bácskai utcai

kikötő: 2020.08.14. 12.00-19.00.

**Online nevezés**: www.svertkupa.hu - 2020. 08.03. 08.00 óra és 2020. 08. 10. 12.00 óra közt.

**A nevezési díj**: helyszíni nevezés estén 3000 ft/fő.

Online nevezés esetén 2000 ft/fő

**A versenyrendezőség kéri a versenyzőket, hogy a verseny nyugodt lebonyolítása érdekében lehetőség szerint minél többen éljenek az online nevezés lehetőségével.**

**A nevezés akkor érvényes, ha a nevezett hajó felelős személye a kitöltött nevezési lapot aláírta, a nevezési díjat befizette, a nevezési csomagot a rajtszámmal átvette. 18 év alatti versenyzők esetén a versenyen való induláshoz a szülő/gondviselő által aláírt hozzájárulás is szükséges, ez a nyomtatvány a www.svertkupa.hu oldalon az online nevezés kezdetétől elérhető, ill. a helyszíni nevezéskor átvehető.**

A verseny szervezői a verseny ideje alatt Zamárdiban korlátozott számban tudnak vendéghelyeket valamint parkolási, hajótárolási és sólyázási lehetőséget biztosítani térítésmentesen. Ehhez előzetes egyeztetés szükséges a svertkupa@gmail.com email címen.

**A versenyrendezőség a versenyzők részére tájékoztatót tart a Bácskai utcai kikötőben augusztus 14-én 20.00-kor, illetve versenynapokon 07.30-kor. A tájékoztatóra lehetőség szerint miden versenyzőt várunk!**

2

**VERSENYPÁLYA**

A színes bójákkal jelölt versenypályát a következőekben meghirdetettek szerinti irányban kell teljesíteni a Zamárdi, Szántód, Tihany által határolt vízterületen.

**Rajt – Zamárdi nagystrand keleti vége – Zamárdi, Harcsa utcai móló – Tihany - Cél**

A pályán lehet olyan szakasz, mely csak felhúzott sverttel, maximum 50 cm merüléssel teljesíthető! Futamok száma. 1.



**RAJT- ÉS CÉLVONAL**

A rajtvonal Zamárdi, Bácskai utcai kikötő közelében, a parttól kb. 300 m-re horgonyzó versenyrendezőségi hajó narancssárga lobogót viselő árboca és egy tőle kb. 300 méterre elhelyezett élénk színű bója közötti képzeletbeli vonal.

.

A célvonal helye a rajtvonaléval azonos, de a hossza lehet kisebb és iránya az utolsó szakaszra merőleges. A versenyrendezőségi hajó célhajóként kék lobogót visel.

A rajt és a célvonal keresztezés iránya egyaránt: nyugatról keletre.

 **PÁLYAJELEK**

1. pályajel: Zamárdi nagystrand keleti vége előtti vízterület, parttól kb. 200 méterre elhelyezett bója

2. pályajel: Zamárdi Harcsa utcai móló előtti, a parttól kb. 200 méterre elhelyezett bója

3. pályajel: Tihany keleti kardinális jel közelében elhelyezett bója

A pályajelek jól látható élénk színű, henger alakú felfújt műanyag bóják.

Mindhárom pályajel úgy kerülendő,
hogy a hajó jobb oldala felől legyen

**RAJT, RAJTELJÁRÁS**

A figyelmeztető jelzés időpontja valamennyi hajóosztály részére: 2020. augusztus 15. 09.25 óra. A rajtra 09.30 órakor kerül sor.

**09. 25. Figyelmeztető** a **„K”** lobogó kitűzése egy hangjelzés kíséretében.

**09. 26. Előkészítő** a **„P”** lobogó kitűzése egy hangjelzés kíséretében.

Ezt követően a motor és a spinnaker használata nem megengedett.

Ha e jelzés után egy hajó bármely tartozéka vagy legénysége a rajtvonal pálya felőli oldalán van, az észlelést követően haladéktalanul vissza kell térnie teljes terjedelmében a rajtvonal másik oldalára. Ez a visszatérés a rajtvonalon keresztül is történhet, feltéve, ha manőverével a rajtvonal szabályos oldalán tartózkodó hajókat semmilyen formában sem zavarja.

**09.29. 1 perccel** a rajt előtt a **„P**” lobogó bevonása egy hangjelzés kíséretében.

**09.30. Rajt:** hangjelzés kíséretében a **„K”** lobogó bevonása.

Az előkészítő jelzéstől a rajtjelzést követő harmadik perc végéig sem hátszélvitorla, sem blister nem húzható fel. A versenyrendezőség egy hangjellel jelzi a rajtjelzést követő harmadik perc végét.

**EGYÉB LOBOGÓJELZÉSEK:**

 „X” lobogó – Egyéni visszahívás:

 „Első helyettesítő – Általános visszahívás

 „AP – Felelet lobogó” – Halasztás

**** „N” lobogó – Futam érvénytelenítve

 „S” lobogó – Pályarövidítés, befutó, célvonal a következő pályajelnél

**PÁLYARÖVIDÍTÉS**

Amennyiben a rendezőség úgy dönt – például a szélviszonyok kedvezőtlen változása miatt –, pályát rövidíthet, és a mezőnyt befuttathatja a következő pályajelnél, ahol egy kékzászlós rendezőhajó és a pályajel alkotja a célvonalat. A hivatalos hajók jelzése "RC" lobogó.

**VERSENYZŐK TÁJÉKOZTATÁSA, PARTI JELZÉSEK**

A pályarajz és a versenyutasítás esetleges változásai a regisztráció, ill. a nevezés helyén átvehetők, valamint kifüggesztésre kerül a hivatalos hirdetőtáblán (Zamárdi, Bácskai utcai Kikötő)

A versenyzőket a Versenyvezetőség a hirdetőtáblán, kifüggesztett írásbeli közlemények útján tájékoztatja. (óvások, parti jelzések, eredmények, időjárás, stb.)

A parti jelzések a kikötőmesteri iroda mellett található árbocon lesznek kitűzve.

**FUTAMIDŐ-KORLÁTOZÁS**

Azok a hajók, amelyek nem érnek célba 2020. augusztus 15-én 14.00 óráig, azokat a versenyből

kiálltnak tekinti a versenyrendezőség. Amennyiben egy hajó a verseny feladásáról dönt köteles a lehető legrövidebb időn belül erről értesíteni a legközelebbi hivatalos hajót, vagy telefonon a versenyrendezőséget!

**BIZTONSÁG**

**A versenyzők a vízen tartózkodás teljes időtartama alatt, már a kikötőből való elindulástól kezdődően - kivéve a ruházat cseréjére vagy igazítására fordított rövid időszakokat - kötelesek az egyéni úszóeszközt viselni!**

A kísérőmotorosok az egész mezőnyt érintő vészhelyzet esetén – a versenyrendezőség

jelzéseivel (halasztás, érvénytelenítés) összhangban, a versenyvezető utasításait követve –

zónás rendszert kialakítva kötelesek a hajókat a kikötő felé terelni, azokat vontára venni és a

kikötőbe hajózni.

Vészhelyzet esetén elsődleges feladat az életmentés, így nem mindig van lehetőség a

hajókat is partra vontatni. A vízen hagyott, felügyelet nélküli hajókat élénk színű szalaggal

kell megjelölni, hogy az arra hajózó motorosok tudják, hogy a hajóból hiányzó versenyző(k)

biztonságban van(nak). Hasonlóképpen meg kell jelölni a halasztás közben magára hagyott hajókat.

3

**ÉRTÉKELÉS**

Abszolút értékelésre kerül a célba érés sorrendjében valamennyi nevezett és célba ért hajó.

**DÍJKIOSZTÓ, DÍJAZÁS, TÁRSASÁGI ESEMÉNY**

A díjkiosztó a verseny befejezését követően, a kikötő mellett, a kikötői hirdetőtáblán közölt

helyen 19.00-kor kerül megtartásra.

**Érem díjazásban** részesülnek az abszolút befutás sorrendjében az egytestű hajók 1-3., a többtestű hajók 1-3, a résztvevő népesebb hajóosztályok 1-3, a résztvevő népesebb hajótípusok 1-3., Összevont jolle csoport 1-3, többtestű csoportok 1-3. helyezettjei.

Az egytestű hajók 1. helyezett tárgynyereményben részesül.

A többtestű hajók 1. helyezett tárgynyereményben részesül.

A népesebb hajóosztályok és típusok 1. helyezett tárgynyereményben részesül.

**Különdíjak:**

- a legeredményesebb leány kormányos

- az abszolút értékelésben legeredményesebb leány egység

- hajóosztályonként a legeredményesebb leányversenyzők

- a legfiatalabb versenyző

**FELELŐSSÉG ELHÁRÍTÁS**

A hajók legénységei teljes egészében maguk felelnek biztonságukért, mind a rendezvény szárazföldi eseményein, mind a vízen, és ezt a felelősséget sem a jelen Versenykiírás és Versenyutasítás, sem bármilyen egyéb rendelkezés nem korlátozza.

A versenyen való részvétellel kapcsolatos, illetve annak során előforduló vagy okozott

személyi sérülésekért – beleértve az esetleges elhalálozást is – és vagyoni károkért a

verseny rendezője és a Versenyrendezőség semmilyen felelősséget nem vállal. Minden

versenyző egyéni felelőssége dönteni a versenyen való indulásról vagy annak folytatásáról

A biztonsági előírások betartásának rendező általi ellenőrzése a sportszerű versenyzés célját szolgálja, és nem mentesíti a résztvevőket a vonatkozó szabályoknak a résztvevők saját felelősségi körükben történő követése alól.

A versenyen minden résztvevő a saját felelősségére vitorlázik! A versenyrendezőség nem fogad el semminemű felelősséget anyagi kárért, sérülésért vagy halálért, ami a versenysorozaton való részvétellel kapcsolatban, azt megelőzően, annak tartama alatt, vagy annak befejezését követően történik.

**ÓVÁS**

Óvást az utolsó hajó célbaérését követő 30 percen belül lehet benyújtani a Bácskai utcai kikötőmesteri irodánál található versenyirodánál. Óvási díj nincs.

**MÉDIA**

A nevezők nevezésükkel tudomásul veszik, hogy a versenyről, a versenyre történő ki- és

behajózásról és a parti programokról film- és fotófelvételek készülhetnek, amelyeken a hajók, illetve a hajón tartózkodó személyek látszódhatnak. Ezeket a fotókat, illetve filmfelvételeket – amennyiben nem sértik a személyiségi jogokat – a versenyrendezőség korlátlanul felhasználhatja, nyilvánosságra hozhatja, értékesítheti, illetve továbbadhatja harmadik személyeknek.

**További információ** a 06-70-516-5044 telefonszámon, illetve a svertkupa.hu weboldalon, vagy a svertkupa@gmail.com email címen érhető el.

**Jó szelet!**

Versenyrendezőség